প্ৰতিকূল বতৰকো নেওচি আগন্তুক লোকসভা নিৰ্বাচনত কলিয়াবৰ লোকসভা সমষ্টিৰ অগপ প্ৰাৰ্থী মণিমাধৱ মহন্তৰ হৈ প্ৰচাৰ চলোৱাৰ উদ্দেশ্যে আজি পুনৰ কলিয়াবৰত অনুষ্ঠিত এখন নিৰ্বাচনী সভাত অংশগ্ৰহণ কৰিলে প্ৰভাৱশালী মন্ত্ৰী হিমন্ত বিশ্ব শৰ্মাই।
উল্লেখযোগ্য যে যোৱা ২৮ মাৰ্চত কলিয়াবৰৰ টি আও ষ্টেডিয়ামত বিজেপিৰ ৰাষ্ট্ৰীয় সভাপতি অমিত শ্বাহ আহি মণিমাধৱ মহন্তৰ প্ৰচাৰ চলাইছিল। উক্ত নিৰ্বাচনী সভাত অমিত শ্বাহ, মুখ্য মন্ত্ৰী সৰ্বানন্দ সোণোৱালৰ লগতে হিমন্ত বিশ্ব শৰ্মায়ো জলসম্পদ মন্ত্ৰী কেশৱ মহন্তৰ ভাতৃ গৰাকীৰ হৈ ব্যাপক প্ৰচাৰ চলাইছিল।
সেই নিৰ্বাচনী সভাৰ মাত্ৰ ৩ দিনৰ পিছতেই আজি অতিকৈ প্ৰতিকূল বতৰকো নেওচি পুনৰবাৰ কলিয়াবৰত নিৰ্বাচনী ৰণডংকা বজাই প্ৰতাপী মন্ত্রী গৰাকীয়ে 'আকৌ এবাৰ মোডী চৰকাৰ' গঢ়াৰ বাবে সকলো দলীয় কৰ্মী তথা উপস্থিত ৰাইজৰ সহায় সহযোগীতা লাগিব বুলি কৈ ভাষণ আৰম্ভ কৰে।
কংগ্ৰেছ আৰু এ আই ইউ ডি এফক সমালোচনা কৰি মন্ত্ৰী হিমন্ত বিশ্বই কয়, 'গৌৰৱ গগৈৰ কাম নাই তেওঁ সমষ্টিক কিমান গুৰুত্ব দিছে সেইয়া দ্বিতীয়বাৰ কোৱাৰ প্ৰয়োজন নাই'।
আজিৰ উক্ত নিৰ্বাচনী সভাত মন্ত্ৰী হিমন্ত বিশ্ব শৰ্মাৰ উপৰি মন্ত্ৰী কেশৱ মহন্ত, প্ৰাক্তন বিধায়ক অতুল শৰ্মা, বিজেপিৰ ৰাজ্যিক সম্পাদক দীপলু ৰঞ্জন শৰ্মাকে ধৰি বহু কেইজন অগপ বিজেপিৰ দলীয় কৰ্মী উপস্থিত থাকে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
